**ΟΜΗΡΙΚΗ ΕΠΟΧΗ- ΕΠΑΝΑΛΗΨΗ/ΠΡΟΕΤΟΙΜΑΣΙΑ ΓΙΑ ΤΕΣΤ**

Α. Διορθώστε τα λανθασμένα σημεία όπου υπάρχουν:

1) Την παρακμή των μυκηναϊκών κέντρων ακολούθησε περίοδος ανάπτυξης και ειρήνης, η οποία διήρκεσε περίπου τρεις αιώνες.

2) Κύριες πηγές πληροφόρησης για την ομηρική εποχή είναι τα ομηρικά έπη και τα αρχαιολογικά ευρήματα.

3) Τα ελληνικά φύλα κατά τον πρώτο αποικισμό κατευθύνθηκαν στη Μ. Ασία.

4) Τα ελληνικά φύλα, που μετανάστευσαν στη Μ. Ασία κατά τον πρώτο αποικισμό, απέφυγαν να αναμειχθούν με γηγενείς πληθυσμούς.

5) Δωριείς, κατά τον πρώτο ελληνικό αποικισμό, εγκαταστάθηκαν σε νησιά του Αιγαίου και στη Νοτιοδυτική Μ. Ασία.

6) Στη Ρόδο κατά τον πρώτο ελληνικό αποικισμό εγκαταστάθηκαν Δωριείς.

7) Ελληνικά φύλα που μιλούσαν ιωνική διάλεκτο μετακινήθηκαν κατά τον πρώτο αποικισμό στη Σάμο, Χίο και στις απέναντι μικρασιατικές ακτές.

8) Ελληνικά φύλα που μιλούσαν την αιολική διάλεκτο μετακινήθηκαν κατά τον πρώτο αποικισμό στο βορειοανατολικό Αιγαίο και στα απέναντι παράλια της Μ. Ασίας.

9) Η δωρική εξάπολη, που συγκρότησαν δωρικά φύλα, είχε κέντρο τον ναό του Ποσειδώνα, στο ακρωτήριο της Μυκάλης.

10)Η αύξηση της δύναμης των ευγενών κατά την ομηρική εποχή οφείλεται στην κατοχή της γης και στην καταγωγή τους.

11) Οι πρώτες ελληνικές κοινωνίες κατά την ομηρική εποχή οργανώθηκαν με φυλετικά κριτήρια.

Β. Συμπληρώστε: **ΠΡΩΤΟΣ   ΕΛΛΗΝΙΚΟΣ   ΑΠΟΙΚΙΣΜΟΣ**: Ονομάζονται  έτσι ………………………………………………………………………………………………………………………………………………………………………………………………………………………………………………………………………………………………………………………………………………………………………………………….

**ΓΡΑΦΗ:**  Η   Γραμμική  Β΄ …………………………μετά  την  πτώση  των  μυκηναϊκών  ανακτόρων. Τέλη  του  9ου  με  αρχές  του  8ου  αι. π.Χ.  εμφανίζεται  η  ***αλφαβητική  γραφή (=τα  σύμβολα  αποδίδουν  φθόγγους).*** Προέκυψε  αφομοιωτικά  από  το  φοινικικό  αλφάβητο, αφού  οι  ΄Ελληνες  το  προσάρμοσαν  στις  ανάγκες  της  γλώσσας  και  πρόσθεσαν  τα  φωνήεντα. ΄Ετσι  δημιουργήθηκε  το  πρώτο  πραγματικό  αλφάβητο.

Να χαρακτηρίσετε τις προτάσεις που ακολουθούν, ως προς την ορθότητά τους,με την ένδειξη Σωστό ή Λάθος.

1. *Την παρακμή των μυκηναϊκών κέντρων ακολούθησε περίοδος σταθερότητας, η οποία διήρκεσε περίπου τρεις αιώνες.*
2. *Η μόνη πηγή πληροφοριών για την ομηρική εποχή είναι τα ομηρικά έπη.*
3. *Κύριες πηγές πληροφόρησης για την ομηρική εποχή είναι τα ομηρικά έπη και τα αρχαιολογικά ευρήματα.*
4. *Η ομηρική εποχή έχει χαρακτηριστεί και ελληνικός μεσαίωνας.*
5. *Τα ελληνικά φύλα κατά τον πρώτο αποικισμό κατευθύνθηκαν στη Ν. Ιταλία.*
6. *Κατά τον πρώτο αποικισμό ελληνικά φύλα μετακινήθηκαν προς τη Δύση.*
7. *Ελληνικά φύλα που μιλούσαν την αιολική διάλεκτο συγκρότησαν θρησκευτική ένωση, το Πανιώνιο, στο ακρωτήριο της Μυκάλης.*
8. *΄Ιωνες που μετανάστευσαν στη Μ. Ασία συγκρότησαν θρησκευτική ένωση με κέντρο το ιερό του Απόλλωνα στο Τριόπιο ακρωτήριο της Κνίδου.*
9. *Οι Ίωνες της Μ. Ασίας κατά τους ομηρικούς χρόνους συγκροτήθηκαν σε θρησκευτική ένωση, το Πανιώνιο.*
10. *Στη Ρόδο εγκαταστάθηκαν στη διάρκεια του πρώτου ελληνικού αποικισμού ιωνικά φύλα.*
11. *Τα ελληνικά φύλα κατά τον πρώτο ελληνικό αποικισμό κατευθύνθηκαν στη Μ. Ασία.*
12. *Κατά τον πρώτο ελληνικό αποικισμό τα ελληνικά φύλα κατευθύνθηκαν στον Εύξεινο Πόντο.*
13. *Τα ελληνικά φύλα που μετανάστευσαν στη Μ. Ασία κατά τον πρώτο αποικισμό αναμείχθηκαν με γηγενείς πληθυσμούς.*
14. *Τα ελληνικά φύλα που μετανάστευσαν στη Μ. Ασία κατά τον πρώτο αποικισμό απέφυγαν να αναμειχθούν με γηγενείς πληθυσμούς.*
15. *Η δωρική εξάπολη, που συγκρότησαν δωρικά φύλα, είχε κέντρο τον ναό του Ποσειδώνα, στο ακρωτήριο της Μυκάλης.*
16. *Ελληνικά φύλα που μιλούσαν την αιολική διάλεκτο μετακινήθηκαν στο βορειοανατολικό Αιγαίο και στα απέναντι παράλια.*
17. *Την οικονομία της ομηρικής εποχής χαρακτήριζε σε μεγάλη κλίμακα η εργασιακή ειδίκευση και η βιοτεχνική ανάπτυξη.*
18. *Οι ανταλλαγές κατά την ομηρική εποχή γίνονταν με νομίσματα.*
19. *Κατά την ομηρική εποχή όλες οι παραγωγικές εργασίες συντελούνταν έξω από το πλαίσιο του «οίκου».*
20. *Οι δούλοι κατά την ομηρική εποχή αποτελούσαν περιουσιακό στοιχείο του “οίκου”.*
21. *Οι δούλοι την ομηρική εποχή προέρχονταν από την πειρατεία και τον πόλεμο.*
22. *Οι πρώτες ελληνικές κοινωνίες κατά την ομηρική εποχή οργανώθηκαν με φυλετικά κριτήρια*
23. *Τα πρώτα κράτη που συγκροτήθηκαν κατά την ομηρική εποχή στην Ελλάδα ήταν φυλετικά.*
24. *Ο βασιλιάς της ομηρικής εποχής για τη λήψη σημαντικών αποφάσεων συγκαλούσε σε σύνοδο το πλήθος*
25. *Ο βασιλιάς της ομηρικής εποχής είχε μόνο θρησκευτική και δικαστική εξουσία*
26. *Το ελληνικό αλφάβητο προέρχεται από το φοινικικό.*
27. *Το ελληνικό αλφάβητο προέκυψε από το φοινικικό με την προσθήκη των συμφώνων*
28. *Ο ΄Ομηρος συνέθεσε αρχικά την Οδύσσεια και έπειτα την Ιλιάδα*
29. *Ο ΄Ομηρος συνέθεσε αρχικά την Ιλιάδα και έπειτα την Οδύσσεια.*
30. *Η τέχνη της ομηρικής εποχής ονομάστηκε γεωμετρική*

***Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:***

*1.Η ομηρική εποχή ονομάζεται επίσης:α. μυκηναϊκή εποχή β. ελληνιστική εποχή γ. Χρυσούς αιών δ. σκοτεινοί χρόνοι*

*2.Δωριείς, κατά τον πρώτο ελληνικό αποικισμό, εγκαταστάθηκαν: α. σε νησιά του Αιγαίου και στη Νοτιοδυτική Μ. Ασία. β. σε νησιά του Βορειοανατολικού Αιγαίου. γ. στην ιταλική χερσόνησο. δ. στον Εύξεινο Πόντο.*

*3.Στη Ρόδο κατά τον πρώτο ελληνικό αποικισμό εγκαταστάθηκαν:α. Ίωνες. β. Δωριείς. γ. Ίωνες και Δωριείς. δ. Αιολείς.*

*4.Ελληνικά φύλα που μιλούσαν ιωνική διάλεκτο μετακινήθηκαν κατά τον πρώτο αποικισμό:α. στο βορειοανατολικό Αιγαίο και στα απέναντι παράλια. β. στη Σάμο, Χίο και στις απέναντι μικρασιατικές ακτές.γ. στη Μήλο, Κρήτη, Ρόδο, Κω και στις απέναντι μικρασιατικές ακτές.δ. στη Σικελία.*

*5.Ελληνικά φύλα που μιλούσαν την αιολική διάλεκτο μετακινήθηκαν κατά τον πρώτο αποικισμό :α. στο βορειοανατολικό Αιγαίο και στα απέναντι παράλια της Μ. Ασίας. β. στη Σάμο, Χίο και τις απέναντι μικρασιατικές ακτές .γ. στη Μήλο, Κρήτη, Ρόδο, Κω και στις απέναντι μικρασιατικές ακτές δ. στον Εύξεινο Πόντο.*

*6. Κατά τον πρώτο ελληνικό αποικισμό, Δωριείς μετακινήθηκαν : α. στο βορειοανατολικό Αιγαίο και στα απέναντι παράλια της Μ. Ασίας. β. στη Σάμο, Χίο και στις απέναντι μικρασιατικές ακτές. γ. στη Μήλο, Κρήτη, Ρόδο, Κω και στις απέναντι μικρασιατικές ακτές. δ. στη δυτική Μεσόγειο.*

*7. Οικονομικά εξαρτώμενοι από διαφορετικούς "οίκους" της ομηρικής εποχής ήταν:α. οι άριστοι. β. το πλήθος. γ. οι δημιουργοί. δ. οι δούλοι.*

*8. Η αύξηση της δύναμης των ευγενών κατά την ομηρική εποχή οφείλεται:α. στους συγγενικούς δεσμούς τους. β. στις στρατιωτικές τους ικανότητες. γ. στην κατοχή της γης και στην καταγωγή τους. δ. στο σεβασμό που απολάμβαναν από το πλήθος.*

*9. Η βουλή των γερόντων κατά την ομηρική εποχή: α. δεν επηρέαζε καθόλου την άσκηση της βασιλικής εξουσίας. β. αντικατέστησε τη βασιλική εξουσία. γ. περιόρισε σταδιακά τη βασιλική εξουσία. δ. αποδυναμώθηκε βαθμιαία από τη βασιλική εξουσία.*

*10.Η πιο πρώιμη μορφή γραφής της ελληνικής γλώσσας είναι : α. το φοινικικό αλφάβητο. β. η ελληνική αλφαβητική γραφή. γ. η ιερογλυφική γραφή. δ. η γραμμική Β΄ γραφή́.*

*11.Η ελληνική αλφαβητική γραφή προέκυψε από : α. το χαλκιδικό αλφάβητο. β. τη γραμμική Β΄ γραφή. γ. τα ιερογλυφικά. δ. το φοινικικό αλφάβητο.*

*12.Η ελληνική αλφαβητική γραφή προέκυψε από : α. το φοινικικό αλφάβητο. β. τη γραμμική Β΄ γραφή.γ. τα ιερογλυφικά.δ. το χαλκιδικό αλφάβητο.*